《水口赠别大吉祖师长老》
宋代·陈襄

直向此间明，纵横语论精。
山中曾出世，海上未知名。
一雨春溪涨，千峰晓雪晴。
临分无别说，相送水边行。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。